《泰定斋诗》
宋代·吴可

寂然数椽下，独耀一宇内。
脱落山水因，妙出仁智外。
君看鉴中事，作止本无碍。
年来识坐忘，唯余照心在。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。